נתנאל הוכברג

נתנאל הוכברג (20 בדצמבר 1897 - 27 בינואר 1983) היה אגרונום ומומחה לגידול גפן. זוכה פרס ישראל לחקלאות לשנת תשט"ו.

קורות חיים

הוכברג נולד בנס ציונה והתחנך בבית הספר החקלאי "מקוה ישראל". לאחר השתלמות בחוץ לארץ חזר ארצה והיה מורה בבית הספר.

באגרונומיה התמחה בתחום הגפנים. ספריו היו במשך מספר עשורים הספרים היחידים בשפה העברית על נושא הגפן, והיוו בסיס מקצועי לגידולו. בתחום המחקר הוכברג היה הראשון בארץ לערוך הכלאות וליצור זני גפן חדשים. הזן הראשון שפותח על ידו הוא "דן בן חנה", הנקרא על שם בנו דן שנהרג במלחמת העצמאות, אשר יוצא לדרום אפריקה. זן גפן נוסף שפותח על ידו הוא "שחרית", המשמש לייצור יין.

בשנת תשט"ו זכה בפרס ישראל לחקלאות.

רעייתו, חנה לבית רוז'נסקי, נפטרה בשנת 1955. בנם הבכור  נהרג בגיל 17 בקרב על שילתא ובנם הצעיר, נתן, היה בין מייסדי יקב מקוה ישראל.

הוכברג נפטר בשנת 1983.

ספריו
 "זמירות הגפן והטפול לקביעת צורתה", הוצאת מצפה, תל אביב, תרצ"ה
 "רבוי גפנים ונטיעת כרמים", הוצאת "השדה", תל אביב, תרצ"ח
 "גידול הגפן", הוצאת "השדה", תל אביב, תשי"ד
 "פריחה והפריה בזני גפן בארץ ושינויים מבחינת הפוריות בקשר עם מבנה הפרח וההפריה", רחובות, תש"ך

קישורים חיצוניים

הערות שוליים

זוכי פרס ישראל לשנת 1955
זוכי פרס ישראל לחקלאות
בוגרי בית הספר החקלאי מקוה ישראל
אנשי חינוך ביישוב
אגרונומים ישראלים
אגרונומים ביישוב
אבות שכולים: חללי צה"ל

אנשי היישוב ילידי הארץ
ישראלים שנולדו ב-1897
ישראלים שנפטרו ב-1983